
A kereskedelemben kapható mézek minőségi jellemzése

Kulcsszavak: méz; minőség; hamisítás
    A méz egy édes viszkózus folyadék, amelyet a méhek állítanak elő nővényi nektár vagy nedvszívó rovarok kiválasztott édes nedvéből. A kereskedelemben megtalálható méz előállítása a méhek tevékenységével kezdődik, akik a kaptári keretekbe begyűjtött nektárt először megerjesztik, majd a méhész szakemberek a pergetési művelet során az így elkészült mézet kinyerik. Tárolást követően, miközben a méz természetes módon szilárd, kristályos állapotba került, az eladásra szánt mézet melegítik, majd csomagolják. A felsorolt műveletek elvégzésének a módja mind befolyásolja a fogyasztóhoz kerülő mézek minőségét.
    Romániában a Földművelési és Vidékfejlesztési Minisztérium statisztikái alapján 30.000 tonna mézet állítanak elő évente és az átlagos méz fogyasztás 1,2 kg/fő/év. A kereskedelmi forgalomba kerülő mézek kell teljesítsék a SR 784-3/2009-es minőségi szabványban előírt határértékeket, valamint az európai unióban érvényben lévő 2001/110/EK rendeletben foglaltakat.
   Kutatásunk célja volt megállapítani, hogy a helyi kereskedelemből begyűjtött 100 darab mézminta hogyan illeszkedik a fenti szabványba foglalt minőségi paramétereinek határértékei közé. Vizsgáltuk a minták érzékszervi tulajdonságait, nedvességtartalmát, invert cukor tartalmát, hidroxi-metil-furfurol tartalmát, diasztáz aktivitásukat, elektromos vezetőképességüket, valamint azt, hogy hamisítva voltak-e ipari eredetű glükózzal.
    Az eredmények azt mutatják, hogy a vizsgált minták többsége teljesíti a szabványban előírt minőségi paramétereket, viszont 13 mintában ipari eredetű glükózt mutattunk ki és egy minta esetében a hidroxi-metil-furfurol tartalom meghaladta a megengedett 5 mg/100 g-os koncentrációt.



